Dardel studerte ved Kungliga Akademien för de fria konsterna 1908–1910 og seinere i Paris. Han foretok flere studiereiser, blant annet til Japan i 1917. Fra 1940 bodde han i New York. Maleriene hans viser ofte bisarre og makabre motiver, men også landskap, eksotiske folketyper og portretter, gjerne av personer fra sosieteten. Tegningene er preget av en elegant linjeføring. Nils Dardel er representert på blant annet Moderna museet og Nationalmuseum i Stockholm, Göteborgs konstmuseum, Malmö Konstmuseum og Nasjonalgalleriet i Oslo.